Disparu di um arma di polísia kausa dois feridus na sidadi di Praia .
Tudu kontisi kuandu um agenti ki stá parseba moku resolvi pertuba ordem di um espasu di lazer .
Um agenti di unidadi espesial di polísia nacional ku más um alguém fika feridus devidu um disparu di arma di propi polísia. És kasu Kontisi na madrugada dês domingo 26 num di kês espasus di lazer na zona Kebra Kanela na sidadi Praia. Segundu informasons ki jornal rikolhi tudu Kontisi dentu 1:30 kuandu um polísia moku resolvi pertuba ordem di kel stabelesimentu .
Um seguransa di lugar abordal más polísia ka obi kuel y é panha sê arma di servisu, más é staba num stadu ki nem é ka sta konsiguiba kontrola el mesmu, segundu um fonti flá.
Kel mesmu fonti fla má houvi um luta entri kel agenti ku kel seguransa y duranti kel briga houvi um disparu di arma di agenti ki atingil na sê propi brasu y inda atingi perna di um otu alguém ki staba na otu ladu di strada.
Sabedu má kes dois feridus lebadu hospital Agostinho Neto. Apesar di nôs esforsus nu ka konsigui sabi stadu di saúde di kel segundu vítima. Kuantu à agenti di polísia, segundu fontis é foi presu na comandu di unidadi espesial undi é tá trabadja.
Nôs fontis flá inda má donos di stabelesimentu djá apresenta kexa kontra és polísia.
“A Nação /DYPK”
Disparu di arma di um polísia kausa dois feridus
Disparu di um arma di polísia kausa dois feridus na sidadi di Praia .
kea_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn